Ljósmyndasýningin Vestur til vesturs á Hvanneyri Halldór Örn Gunnarsson og Jacqueline Downey hafa nú opnað sýningu sína Vestur til vesturs í anddyri Landbúnaðarháskólans á Hvanneyri . Allar ljósmyndirnar á sýningunni eru teknar á Vesturlandi og á suð-vesturströnd Canada , nánar tiltekið á Vancouver eyju í British Columbia . Sýningin tengir saman þessi tvö svæði með ljósmyndum af fólki , náttúru og atvinnuháttum hvers landsvæðis fyrir sig . Á sýningunni má m.a. sjá nokkra þekkta Vestlendinga við störf svo sem Pál í Húsafelli , Hauk Júlíusson frá Hvanneyri , Sigurð Odd frá Oddstöðum og Unnstein Snorrason frá Syðstu-Fossum . Sýningin verður opin fram á nýtt ár á opnunartíma skólans og eru allir velkomnir .